काठमाडौंको पुतलीसडकस्थित तिरुपती होटेलमा सम्पर्क कार्यालय बनाएको केबी समूहले आफूलाई संस्थापनको असली दाबेदारका रुपमा अघि सारेको छ । यस्तै भए यो समूहले सभापतिसहितका पदाधिकारी र केन्द्रीय सदस्य पदमा उम्मेदवारीको तयारी गरेको छ । कोइराला परिवारबाट हरियो झण्डाको पर्खाइमा रहेको केबी समूहको मतले भावी सभापतिका उम्मेदवारलाई पनि प्रभावमा पार्न सक्ने केही नेताहरूको भनाइ छ । आफ्नो सम्पर्क कार्यालयमा आज बिहान पत्रकारसँग कुरागर्दै गुरुङले कांग्रेसलाई १३औँ महाधिवेशनबाट जोगाउनु पर्ने बेला आएको उल्लेख गर्नुभयो ।
